cyanic-selkie/wikianc huggingface dataset:
டயர் நகரம்
உலகில் பல்லாண்டுகளாக தொடர்ந்து மக்கள் வாழும் நகரங்களில் டயர் நகரமும் ஒன்று. இந்நகரத்தில் கிமு 2750 முதல் தற்போது வரை மக்கள் தொடர்ந்து வாழ்கின்றனர். இந்நகரம் பண்டைய அண்மை கிழக்குப் பகுதியின் வளமான பிறை பிரதேசத்தில் மத்தியதரைக் கடலின் கிழக்குக் கடற்கரையில் தற்கால லெபனான் நாட்டின், அமைந்த டயர் நகரம், டயர் மாவட்டம் மற்றும்  தெற்கு ஆளுநகரத்தின் தலைமையிடமாக உள்ளது. 2003-ஆம் கணக்குப்படி, இந்நகரம் 1,17,000 மக்கள்தொகை கொண்டிருந்தது. லெபனான் நாட்டின் தலைநகரான பெய்ரூத்திற்கு தெற்கே 80 கிமீ தொலைவில் டயர் நகரம் உள்ளது. இதன் வடக்கில் 40 கிமீ தொலைவில் சிடோன் நகரம் உள்ளது.
டயர் என்பதற்கு பாறை என்பது பொருளாகும். பண்டைய காலத்தில் இந்நகரம் பாறைகளின் மீது கட்டப்பட்டதால் இதனை டயர் என அழைக்கப்படுகிறது.
லெபனான் நாட்டில் தற்போது ஐந்தாதவது பெரிய நகரம் டயர் ஆகும். மற்ற நகரங்கள் பெய்ரூத், திரிபோலி, அலெய் மற்றும் சிடோன் ஆகும். இங்கு லெபனான் நாட்டின் பெருந் துறைமுகம் அமைந்துள்ளது. இங்கு சுற்றுலாத் துறை முக்கியத் தொழில் ஆகும். இந்நகரத்தில் பண்டைய உரோமானியர்கள் நிறுவிய டயர் நகரம், உலகப் பாரம்பரியக் களமாக உள்ளது.
கொன்கனா சென் சர்மா
கொன்கனா சென் சர்மா (Konkona Sen Sharma, திசம்பர் 3, 1979) ஒரு இந்திய நடிகை, எழுத்தாளர் மற்றும் இயக்குனர் ஆவார். அவர் இரண்டு தேசிய திரைப்பட விருதுகளையும் நான்கு பிலிம்பேர் விருதுகளையும் பெற்றுள்ளார். திரைப்பட உருவாக்குநர் அபர்ணா சென் அவர்களின் மகளான கொன்கனா முதன்மையாக இந்திய கலை மற்றும் சுதந்திர திரைப்படங்களில் தோன்றுகிறார்.
டயர் நகரம்
வரலாறு
பண்டைய காலத்தில் கிரேக்கர்கள் டயர் நகரத்தைச் சுற்றி பெரும் கோட்டை கட்டியிருந்தனர்.
வெண்கலக் காலம் மற்றும் இரும்புக் காலம்
கிரேக்க வரலாற்று அறிஞர் எரோடோட்டசுவின் கூற்றுப்படி, கிமு 2750-இல் கோட்டைச் சுவருடன் கட்டப்பட்ட பண்டைய அண்மை கிழக்கின் நகரங்களில் ஒன்றாக டயர் நகரம் விளங்கியிருந்தது. கிமு 17-ஆம் நூற்றாண்டு முதல் 13-ஆம் நூற்றாண்டு வரை டயர் நகரம் எகிப்தின் மத்தியகால இராச்சியம் மற்றும் எகிப்தின் புது இராச்சியத்தின் கீழ் இருந்தது. இராச்சியத்தின்]] பண்டைய இஸ்ரவேல் இராச்சியத்தின் (கி.மு. 1030 – கி.மு. 930) மன்னர்களான தாவீது மற்றும் சாலமோன் ஆகியோர் போனீசியா நாட்டை பிலிஸ்தியர்களிடமிருந்து கைப்பற்றி ஆண்டனர். அப்போது டயர் நகரத்தையும் தங்களின் இராச்சியப் பகுதியில் இணைத்துக் கொண்டனர். பண்டைய டயர் நகரத்தின் துறைமுகம் கிரேக்க, உரோம மற்றும் ஆப்பிரிக்க நாடுகளுக்கும், பண்டைய அண்மை கிழக்கு நாடுகளுக்கும் வணிக மையமாக விளங்கியது.
கொன்கனா சென் சர்மா
இந்திரா (1983) படத்தில் குழந்தை கலைஞராக அறிமுகமானார். வங்காள மொழி திரைப்படமான ஏக் ஜீ ஆச்சே கன்யா (2000) திரைப்படத்தில் ஷர்மா வளர்ந்த பிறகு அறிமுகமானார். இவரின் முதல் ஆங்கில மொழி திரைப்படம் மிஸ்டர் அண்ட் மிஸ்ஸிஸ் ஐயர் (2002), இது அவரது தாயார் இயக்கியது, இத்திரைப்படத்தில் அவரது நடிப்பிற்காக சிறந்த நடிகைக்கான தேசிய திரைப்பட விருதைப் பெற்றார்.. பக்கம் 3 (2005) என்ற நாடக திரைப்படத்தின் மூலம் பார்வையாளர்களிடம் அவருக்கு பரவலான அங்கீகாரம் கிடைத்தது. அதன் பிறகு பல படங்களில் நடித்தார். அப்படங்கள் வியாபார ரீதியில் பெரிய வெற்றி பெறாவிட்டாலும் தனது நடிப்புக்காக பாராட்டுகளை பெற்றார். அவள் முதல் வணிக வெற்றி விட அவருக்கு விமர்சன புகழாரத்தை பெற்றிருக்கிறது அவற்றில் பெரும்பாலானவை படங்களில், பல நடித்துள்ளார். ஒம்காரா (2006) மற்றும் லைஃப் இன் எ.. மெட்ரோ (2007) ஆகியவற்றில் நடித்ததற்காக தொடர்ச்சியாக இரண்டு வருடங்கள் பிலிம்பேர் சிறந்த துணை நடிகை விருதுகளை வென்றார். ஓம்காரா திரைப்படத்திற்காக அவர் சிறந்த துணை நடிகை பிரிவின் கீழ் இரண்டாம் தேசிய விருதை வென்றார். 2017 ஆம் ஆண்டில் அவர் இயக்குனராக அறிமுகமான ' எ டெத் இன் தி குஞ்ச் ' வெளியானது. அத்திரைப்படத்திற்காக சிறந்த அறிமுக இயக்குனருக்கான ஃபிலிம்ஃபேர் விருதை வென்றார். அதே ஆண்டில் அவரது எனது புர்க்காவின் கீழ் உதட்டுச்சாயம் படத்தில் நடித்தார். இப்படம் விமர்சன ரீதியாக பாராட்டுகளையும் பல சர்வ தேச விருதுகளையும் பெற்றது.
டயர் நகரம்
வெண்கலக் காலம் மற்றும் இரும்புக் காலம்
பிலிஸ்தியர்களின் உதவியுடன் புது அசிரியப் பேரரசர் ஐந்தாம் சல்மானேஸ்வரர், டயர் நகரத்தை ஐந்தாண்டுகள் கைப்பற்றி வைத்திருந்தார். கிமு 612-இல் புது அசிரியப் பேரரசு வீழ்ச்சியயடைந்த போது, டயர் நகரத்தை கிமு 586 வரை புது பாபிலோனியப் பேரரசுவின் கீழ் சென்றது.
கொன்கனா சென் சர்மா
ஆரம்ப வாழ்க்கை
சென் ஷர்மா டிசம்பர் 3, 1979 அன்று முகுல் சர்மா (ஒரு அறிவியல் எழுத்தாளர் மற்றும் பத்திரிகையாளர்) மற்றும் அபர்ணா சென் (ஒரு நடிகை மற்றும் திரைப்பட இயக்குனர்) ஆகியோருக்கு பிறந்தார். அவருக்கு ஒரு மூத்த சகோதரி, கமலினி சாட்டர்ஜி உள்ளார். சென் சர்மாவின் தாய்வழி தாத்தா சிதனந்தா தாஸ்குப்தா ஒரு திரைப்பட விமர்சகர், அறிஞர், பேராசிரியர், எழுத்தாளர் மற்றும் கல்கத்தா திரைப்பட சங்கத்தின் இணை நிறுவனர்களில் ஒருவராக இருந்தார். அவரது பாட்டி சுப்பிரியா தாஸ்குப்தா புகழ்பெற்ற நவீன வங்காள கவிஞர் ஜிபனானந்தா தாஸின் உறவினர் ஆவார்.
டயர் நகரம்
பாரசீகர் ஆட்சியில்
பாரசீக அகாமனிசியப் பேரரசுவின் ஆட்சியில், கிமு 539 முதல் கிமு 332 டயர் நகரம் இருந்தது.
கொன்கனா சென் சர்மா
ஆரம்ப வாழ்க்கை
சென் ஷர்மா ஸ்டீபன்ஸ் கல்லூரியில் ஆங்கிலத்தில் 2011 இல் பட்டம் பெற்றார்.
டயர் நகரம்
கிரேக்கர்களின் ஆட்சியில்
மாசிடோனியாவின் அலெக்சாண்டர் 332-இல் போனீசியாவின் டயர் நகரத்தை ஏழு மாத முற்றுக்கைப்பின் கைப்பற்றினார். போரில் வீழ்ந்த 30,000 டயர் நகர மக்களை கிரேக்கர்கள் அடிமைகளாக விற்றனர் அல்லது கொன்றனர். அலெக்சாண்டரின் மறைவுக்குப் பின் ஹெலனிய காலத்தின் போது கிமு 306-இல் கிரேக்கப் படைத்தலைவர் ஆண்டிகோணஸ் டயர் நகரம் உள்ளிட்ட சிரியா,  துருக்கி, மற்றும் கிரேக்கப் பகுதிகளுக்கு பேரரசர் ஆனார். பின்னர் டயர் நகரம் செலூக்கியப் பேரரசின் கீழ் சென்றது. கிமு 126-இல் செலூக்கியப் பேரரசிடமிருந்து டயர் நகரம் விடுதலைப் பெற்றது.
கொன்கனா சென் சர்மா
தனிப்பட்ட வாழ்க்கை
சென் ஷர்மா 2007 ஆம் ஆண்டில் நடிகர் மற்றும் இணை நட்சத்திரமான ரன்வீர் ஷௌரீ உடன் நெருங்கி பழகத் தொடங்கினார். 3 செப்டம்பர் 2010 அன்று தனிப்பட்ட விழாவில் திருமணம் செய்து கொண்டனர். மார்ச் 15, 2011 அன்று தெற்கு மும்பை மருத்துவமனையில் சென் ஷர்மா தனது முதல் குழந்தை ஹரூனை பெற்றெடுத்ததாக டைம்ஸ் ஆப் இந்தியா அறிவித்தது. ரன்வீர் மற்றும் கொங்கோனா ஆகியோர் செப்டம்பர் 2015 ல் தங்கள் பிரிவினை அறிவித்தனர். அவர்கள் இன்னும் நண்பர்களாக இருக்கிறார்கள், தங்கள் மகனின் காவலை பகிர்ந்து கொள்கிறார்கள்.
டயர் நகரம்
உரோமர்களின் ஆட்சியில்
கிறித்தவர்களின் புதிய ஏற்பாடு நூலில் இயேசு கிறித்து தனது பரப்புரைகளை டயர் மற்றும் சிடோன் பகுதிகளில் மேற்கொண்டதாக அறிவிக்கிறது.
உரோமைப் பேரரசு ஆட்சியில் கிபி 304-இல் டயர் நகர கிறித்துவர்கள் 500 பேர் கூட்டம் கூட்டமாக படுகொலை செய்யப்பட்டனர்.
கொன்கனா சென் சர்மா
வெளி இணைப்புகள்
பகுப்பு:பிலிம்பேர் விருதுகள் வென்றவர்கள் பகுப்பு:வங்காள மக்கள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1979 பிறப்புகள் பகுப்பு:கொல்கத்தா நபர்கள்
டயர் நகரம்
இசுலாமிய ஆட்சியில்
கிபி 635-இல் அரேபிய இசுலாமிய ராசிதீன் கலீபகங்களின் தொடர் படையெடுப்புகளால் டயர் நகரம் கலீபா இராச்சியத்தின் கீழ் சென்றது. 998-இல் டயர் நகரம் எகிப்தின் பாத்திமா கலீபகத்தின் கீழ் சென்றது. 1086-இல் டயர் நகரம் துருக்கிய-பாரசீக கலப்பின செல்யூக் பேரரசின் கீழ் சென்றது. ஆனால் 1089-இல் மீண்டும் டயர் நகரம் எகிப்தின் பாத்திமா கலீபகத்தின் ஆட்சிகுற்பட்டது.
சிலுவைப் போர்க் காலம்
7 சூலை 1124-இல் முதல் சிலுவைப் போரின் போது டயர் நகரம் கிறித்துவப் படைகளால் கைப்பற்றப்பட்டது. பின்னர் டயர் நகரம் எருசலேம் பேரரசின் கீழ் சென்றது.
எகிப்தின் மம்லுக் சுல்தானக காலம்
கிபி 1291-இல் எகிப்திய மம்லுக் சுல்தான்கள் டயர் நகரத்தைக் கைப்பற்றினர்.
உதுமானியப் பேரரசுக் காலம்
1516-17-இல் துருக்கியின் உதுமானியப் பேரரசினர் டயர் நகரத்தை கைப்பற்றினர். முதல் உலகப் போரின் போது பிரான்சு நாட்டுப் படைகள் உதுமானியப் பேரரசின் படைகளை வென்று, டயர் நகரத்தில் இராணுவ தளத்தை அமைத்தனர்.
பிரான்சு காலனி ஆதிக்கத்தில்
1920-இல் சியா இசுலாமியர்களை வென்று பிரான்சு நாட்டு அரசு டயர் நகரத்துடன் கூடிய பெரிய லெபனான் எனும் காலனியாதிக்க நிலப்பரப்பை நிறுவினர். 1943-இல் டயர் நகரத்துடன் லெபனான் நாடு, பிரான்சு காலனி ஆதிக்கத்திலிருந்து  விடுதலை பெற்றது.
மக்கள்தொகை பரம்பல்
டயர் நகரத்தின் இசுலாமியர்களில் பெரும்பாலானவர்கள் சியா இசுலாமியர்கள ஆவார். கிறித்தவர்கள் சிறுபான்மையாக உள்ளனர். டயர் நகரத்தில் 60,000 பாலஸ்தீன சன்னி இசுலாமிய அகதிகள் உள்ளனர். மேலும் 2015-இல் 2500 சிரியா நாட்டு அகதிகள் உள்ளனர். 2010-ஆம் ஆண்டு கணக்குப்படி, டயர் நகரத்தின் மொத்த மக்கள்தொகையில் கிறித்தவர்கள் 15% ஆக உள்ளனர். 2017-ஆம ஆண்டு கணக்குப்படி டயர் நகரத்தில் 42,500 கத்தோலிக்க கிறித்தவரகள் உள்ளனர்.
வெளி இணைப்புகள்
பகுப்பு:லெபனான் பகுப்பு:பண்டைய நகரங்கள்
துவாபர யுகம்
துவாபர யுகம் என்பது இந்துக் காலக் கணிப்பு முறையின் படி சதுர்யுகங்களுள் ஒன்றாகும். இந்த யுகமானது 8,64,000 (எட்டு லட்சத்து அறுபத்து நான்காயிரம்) ஆண்டுகள் கொண்டதாக கணிக்கப்பட்டுள்ளது. திருமால் அவதாரங்களில் கிருஷ்ணராக இந்த யுகத்தில் தான் அவதரித்தார். மகாபாரதப் போரும் இந்த யுகத்தில்தான் நடைபெற்றது லெமூரியா என்ற குமரிக்கண்டமும் இந்த யுகத்தில் தான் இருந்தது.இதற்கு அடுத்த யுகமான கலியுகம் இந்த ஆண்டுகளின் எண்ணிக்கையில் பாதி அளவினை மட்டுமே கொண்டுள்ளது.
ஆதாரம்
பகுப்பு:இந்தியக் காலக் கணிப்பு முறைகள் பகுப்பு:இந்துக் காலக் கணிப்பு முறை பகுப்பு:இந்து தொன்மவியல்
ரிட்ஜ்பீல்ட், நியூ ஜேர்சி
ரிட்ஜ்பீல்ட்  (Ridgefield) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 7.394 சதுர கிலோ மீற்றர் பரப்பளவைக் கொண்டுள்ளது. இதில் 6.608 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.786 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 11,032 ஆகும். ரிட்ஜ்பீல்ட் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,669.4 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
ஜான் மிச்சல்
ஜான் மிச்சல் (John Michell) (25 திசம்பர் 1724 – 29 ஏப்பிரல் 1793) ஓர் ஆங்கிலேய இறையியலாளரும் இய்ற்கை மெய்யியலாளரும் ஆவார். இவர் வானியல், புவியியல், ஒளியியல், ஈர்ப்பியல் என அறிவியலின் பல புலங்களில் முன்னோடி ஆய்வுப் பணிகளை மேற்கொண்டுள்ளார். இவர் "அனைத்து காலத்துக்குமான பெரறிவியலாளர்" ஆகக் கருதப்படுகிறார். இவர்தான் தன் வெளியீடொன்றில் கருந்துளைகள் நிலவலை முதன்முதலில் குறிப்பிட்டார்; முதன்முதலில் நிலநடுக்கம் அலைகளாகப் பரவுதலைக் கூறினார்; செயற்கைக் காந்தங்களைச் செய்யும் வழிமுறையை விளக்கினார்; அண்டவியல் ஆய்வில் புள்ளியியலை முதன்முதலில் பயன்படுத்தினார்.இவர் இரட்டை விண்மீன்கள் தம்மிடையே நிலவும் ஈர்ப்பால் கட்டுண்ட இணைகள் என விளக்கினார். இவர் புவியின் பொருண்மையை அளக்கும் கருவியை உருவாக்கினார். இவர் நிலநடுக்கவியல், காந்த அளவியல் ஆகிய இருபுலங்களின் தந்தையாகக் கருதப்படுகிறார்.
வாழ்க்கை வரலாறு
உலகளாவிய மதிப்பிடல்: தார்ன்கில்லின் மாண்புறு ஜான் மிச்சல் (2012), இரசல் மெக்கார்ம்மக் என்ற நூல் இவரது வாழ்க்கை வரலாற்று நூலாகும்
மக்கள் பண்பாட்டில்
Cosmos: A Spacetime Odyssey, Episode 4 "A Sky Full of Ghosts" at 26:33.
பகுப்பு:1724 பிறப்புகள் பகுப்பு:1793 இறப்புகள் பகுப்பு:ஆங்கிலேயப் புவியியலாளர்கள் பகுப்பு:ஆங்கிலேய வானியலாளர்கள்
முண்டகக்கண்ணியம்மன் கோயில், சென்னை
முண்டகக்கண்ணியம்மன் கோயில் இந்தியாவின் தமிழ்நாட்டின் தலைநகரமான சென்னையில் மயிலாப்பூரில் உள்ள அம்மன் கோயிலாகும்.
அமைவிடம்
லஸ்சில் இருந்து சாந்தோம் செல்லும் சாலையில் இடதுபுறத்தில் பெரிய வளைவு காணப்படும். அந்த வழியில் சென்று கோயிலை அடையலாம்.
அமைப்பு
இக்கோயில் கிழக்கு திசை நோக்கி அமைந்துள்ளது. மூன்று நிலைகளைக் கொண்ட ராஜகோபுரம் உள்ளது. கோயிலின் உள்ளே அரச மரங்கள் உள்ளன. அதன்கீழ் விநாயகரும், நாகர்களும் உள்ளனர். அம்மன் சன்னதிக்குப் பின்புறத்தில் விழுதுகள் இல்லாத அபூர்வ கல்லால மரமும் புற்றுடன்கூடிய மூன்றடி கல்நாகமும் உள்ளது. கல்லால மரத்தைத் தல மரமாக வணங்குகின்றனர்.
மூலவர்
மூலவராக முண்டகக்கண்ணியம்மன் உள்ளார். தாமரை மொட்டு வடிவத்தில் தன்னை அம்மன் சுயம்புவாக வெளிப்படுத்திக் கொண்டதாலும் தாமரை என்ற தமிழ்ச் சொல்லுக்குரிய முண்டகம் என்பதை கொண்டு தொடங்க அம்மனை சேர்த்து முண்டகக்கண்ணி அம்மன் என்ற பெயர் அமைந்ததாகக் கூறுவர். வேப்பிலை பாவாடை உடுத்தி, வெள்ளி கைபொருத்தி, சந்தன காப்பு அலங்காரத்தில் அம்மன் பொதுவாகக் காணப்படுவார். ரேணுகாதேவியின் அவதாரங்களுள் ஒன்றாகவும், சப்த கன்னிகைகளில் ஒருவராகவும் இவர் கருதப்படுகிறார்.
வெளியிணைப்புகள்
பகுப்பு:சென்னை மாவட்டத்திலுள்ள அம்மன் கோயில்கள்
பத்மாவதி
பெயர்க் காரணம்
ஆகாசராஜன் ஏர் உழும் பொழுது கிடைத்த பேழையில், ஆயிரம் இதழ்க்கொண்ட தாமரை மலர் மீது கிடந்தமையால் அலர்மேல் மங்கை எனப்பெயரிட்டு வளர்த்தான். 'அலர்' என்றால் தாமரை, 'மங்கை' என்றால் நற்குணங்கள் பொருந்திய பெண். தாமரை மலர் மீது நற்குணங்கள் பொருந்திய பெண்ணாக வீற்றிருப்பவள் என்ற பொருளில் அலர்மேல்மங்கை என்று அழைக்கின்றனர். இப்பொருளைக்கொண்ட பதமே வடமொழியில் "பத்மாவதி" என்றும், அலர்மேல்மங்கை எனும் தமிழின் திரிபே "அலமேலு மங்கா" என தெலுங்கிலும் கன்னடத்திலும் அழைக்கப்பட்டுவருகிறது.
முன்வரலாறு
திருமாலின் இராம அவதார காலத்தில் வேதவதி என்ற திருமாலின் பக்தை இராமரை திருமணம் செய்ய விரும்பியதாகவும், ஆனால் ராமன் தான் இந்த அவதாரத்தில் ஏகபத்தினி விரதத்தை பூண்டுள்ளைமையால், அடுத்து வரும் கலியுகத்தில் தான் எடுக்கப்போகும் சீனிவாச அவதாரத்தில் இவளை ஏற்று மணம் முடிக்க வரம் கொடுத்தாகவும் கூறப்படுகிறது.
திருமணம்
பத்மாவதியை மணம் முடிக்க திருமால் வெங்கடாசலபதியாக பூலோகம் வந்தார். ஆகாசராஜனின் எல்லைக்குட்பட்ட வகுளாதேவியின் ஆசிரமத்தில் தங்கி, பத்மாவதியை மணம் செய்து கொண்டார். இத்திருமணத்திற்காக குபேரனிடம் ஆயிரம் வராகன் பொன்னை கடனாகப் பெற்றதாக புராணங்கள் கூறுகின்றன.
வெளி இணைப்புகள்
பகுப்பு:வைணவ சமயம் பகுப்பு:திருப்பதி வெங்கடாசலபதி கோயில் பகுப்பு:இந்து பெண் தெய்வங்கள்
தொலைக்காட்சிப் பெட்டி
தொலைக்காட்சிப் பெட்டி (வழக்கில் தொலைக்காட்சி, TV set, TV, அல்லது ஐக்கிய இராச்சியத்தில் "இட்டெல்லி" ) என்பது தொலைக்காட்சியை காண்பதற்கான மின்னணுவியல் கருவியாகும். இதில் அதிர்வெண் இசைவி, காண்திரை மற்றும் ஒலிபெருக்கிகள் அமைக்கப்பட்டிருக்கும். இரண்டாம் உலகப் போருக்குப் பின்னர் மிகவும் பரவலாக பயன்படுத்தப்படும் பயனர் கருவியாக தொலைக்காட்சிப் பெட்டி விளங்குகிறது. முதல் தொலைக்காட்சிப் பெட்டிகள் 1923ஆம் ஆண்டில் தயாரிக்கப்பட்டன. துவக்கத்தில் வெற்றிடக் குழல்களையும்  எதிர்முனைக் கதிர்க்குழல் காண்திரைகளையும் பயன்படுத்தினர். 1953ஆம் ஆண்டில் வண்ணத் தொலைக்காட்சிகள் அறிமுகமான பிறகு இதன் பரவல் கூடுதலானது. பல சுற்றுப்புறப் பகுதிகளிலும் வீடுகளின் கூரைகளில் தொலைக்காட்சி அலைவாங்கிகளைக் காண முடிந்தது. முதல் தலைமுறை வீட்டுக் கணினிகளின் கணித்திரையாக தொலைக்காட்சிப் பெட்டிகளே விளங்கின.
இசைவித்த மின்காந்த அலைவெண் வாங்கி
தொலைக்காட்சி அலைவாங்கியிலிருந்து பல்வேறு அலைவரிசைகளும் பெறப்படுகின்றன. விரும்பிய அலைக்கற்றையிலிருந்து விரும்பிய அலைவரிசையை மட்டும் பிரித்தெடுக்கும் வண்ணம் அலைவெண் வாங்கி விரும்பிய அலைவரிசையுடன் இசைந்து அதனை மட்டும் வெளிப்படுத்தும். இதன் வெளியே வேண்டாத அலைவரிசைகள் வடிகட்டப்படுகின்றன. துவக்கத்தில் தனியான மின்னணு பொருட்களைக் கொண்டு வடிவமைக்கப்பட்டன; தற்காலத்தில் எண்ணிம வடிவத்தில் வடிகட்டப்படுவதால் நெருங்கி அமைந்த அலைவரிசைகளையும் வடிகட்ட முடிகிறது. மேலும் இசைவிப்பதும் மிக எளிதாக அமைந்துள்ளது.
மின்காந்த அதிர்வெண் மிகைப்பு
விரும்பி வடிகட்டப்பட்ட அலைவரிசை வெகுதொலைவு பயணித்திருப்பதால் ஆற்றல் குறைந்திருக்கலாம். எனவே இதன் ஆற்றலைக் கூட்டுவதற்கு மின்காந்த அதிர்வெண் மிகைப்பி பயன்படுகிறது. அடுத்த நிலை கலவைக்கருவியில் மின் இரைச்சல் கூட்டப்படக் கூடுமாகையால் வேண்டிய குறிப்பலை ஏற்றிய அலவரிசையின் ஆற்றலைக் கூட்டுவது இன்றியமையாகிறது.
கலவைக்கருவி
ஆற்றல் கூட்டிய மின்காந்த அலைவரிசையை இடைநிலை அதிர்வெண் கொண்ட உட்புற அலைவரிசையுடன் கலக்க வைத்து தொலைக்காட்சி குறிப்பலைகள் ஏற்றப்பட்ட இடைநிலை அதிர்வெண் அலைகள் கலவைக்கருவியில் பெறப்படுகின்றன. இதனால் எந்த அலைவரிசையில் ஏற்றப்பட்டிருந்தாலும் ஒரே அதிர்வெண் அலைக்கு தொலைக்காட்சி குறிப்பலைகள் மாற்றப்படுகின்றன.
இடைநிலை அதிர்வெண் மிகைப்பி
கலவைக்கருவியிலிருந்து வெளியாகும் மின்காந்த அலைகளின் ஆற்றலைக் கூட்டுவதற்காக இந்த மிகைப்பி பயன்படுகிறது.
ஒளிதப் பிரிவு
ஒருமை வண்ணத் தொலைக்காட்சி (கருப்பு/வெள்ளை) பெட்டியில் ஒளிர்மை, உறழ்பொருவு, கிடைமட்ட ஒருங்கிணைவு, நெடுமட்ட ஒருங்கிணைவு போன்ற உட்பிரிவுகள் உள்ளன. இடைநிலை அதிர்வெண் அலைவரிசையினின்றும் பிரிக்கப்பட்ட தொலைக்காட்சி ஒளிக் குறிப்பலைகள் இங்கு முறைப்படுத்தப்படுகின்றன. வேண்டிய மிகைப்பும் அளிக்கப்பட்டு படக்குழலில் காட்டக்கூடிய வடிவத்திற்கு மாற்றப்படுகின்றன.
வண்ணத் தொலைக்காட்சிகளில் கூடுதலாக நிறப்பொலிவு குறிப்பலைகள் பெறப்பட்டு மூன்று ஆதார வண்ண குறிப்பலைகளாக படக்குழலுக்கு அனுப்பப்படுகின்றன.
ஒலிதப் பிரிவு
அலைமருவிய தொலைக்காட்சி அமைப்பில் ஒலி அதிர்வெண் பண்பேற்றி தனி ஊர்தி அலைவரிசையில் அனுப்பப்படுகிறது. இந்தத் தனி அலவரிசையை பிரித்து அதிலிருந்து ஒலிக்கான குறிப்பலைகள் பிரிக்கப்படுகின்றன. இவற்றை மிகைப்படுத்தி ஒலிபெருக்கிகளில் ஒலிக்கச் செய்வதற்கான மின்சுற்றுக்கள் இப்பிரிவில் அமைக்கப்பட்டுள்ளன. தற்கால எண்ணிமத் தொலைக்காட்சி முறைமையில் ஒலி தனி அலைவரிசையில் அல்லாது எண்ணிம முறையில் கலக்கப்பட்டு அனுப்பப்படுகின்றன. இதனையும் இப்பிரிவில் தகுந்த மின்சுற்றுக்கள் மூலம் முறைப்படுத்தப்படுகின்றன. சூழொலி மற்றும் இருசெவிகேள் ஒலி ஆகிய செயற்பாடுகளும் இங்கு முறைப்படுத்தப்படுகின்றன.
மின்திறன் அளிப்பு
தொலைக்காட்சிப் பெட்டியின் பல்வேறு மின்சுற்றுக்களுக்கும் நேர் மின்னோட்டம் தேவை. இப்பகுதியில் வணிக வழங்கல் அளிப்பான 220 வோல்ட் மாறுதிசை மின்னோட்டத்திலிருந்து அலை திருத்தி மூலம் நேர் மின்னோட்டம் பெறப்படுகிறது. மேலும் எதிர்முனை கதிர்க்குழல் பயன்படுத்தப்பட்ட முந்திய தொலைக்காட்சிப் படக்குழல்களில் எதிர்முனை கதிரோட்டம் நிகழ உயர் அழுத்தத்தில் நேர் மின்னோட்டம் (கிட்டத்தட்ட 15 கி.வோல்ட் அளவில்) தேவைப்படுகிறது. இந்த உயரழுத்த மின்திறனை உருவாக்கிடும் மின்சுற்றுக்களும் இப்பகுதியில் அமைக்கப்பட்டிருக்கும்.
வெளி இணைப்புகள்
பகுப்பு:தொலைக்காட்சித் தொழினுட்பம் பகுப்பு:தொலைக்காட்சி சொல்லியல்
மிலாசு ஐதராக்சிலேற்றம்
மிலாசு ஐதராக்சிலேற்றம் (Milas hydroxylation ) என்பது ஓர் ஆல்க்கீனை விசினல் டையாலாக மாற்றுகின்ற கரிம வேதியியல் வினையாகும். 1930 களில் என்.ஏ.மிலாசு என்பவரால் இவ்வினை உருவாக்கப்பட்டது. ஆல்க்கீன்களுடன் ஐதரசன் பெராக்சைடுடன் புற ஊதா ஒளியோ அல்லது ஒசுமியம் நான்காக்சைடு அல்லது வனேடியம் ஆக்சைடு அல்லது குரோமியம் ஆக்சைடு போன்ற வினையூக்கிகளில் ஒன்றோ வினைபுரிந்தால் ஒருபக்க டையால் (cis-diol) உருவாகிறது.
தொகுமுறை வேதியியலில் இவ்வினையானது அப்சான் இருஐதராக்சிலேற்ற வினையால் கலைக்கப்படுகிறது மற்றும் பின்னர் சார்ப்லெசு சீரொழுங்கற்ற இருஐதராக்சிலேற்ற வினையால் கலைக்கப்படுகிறது.
மேற்கோள்கள்
பகுப்பு:கரிம ஒடுக்க-ஏற்ற வினைகள் பகுப்பு:பெயர் வினைகள்
வெள்ளிவாயல் ஊராட்சி
வெள்ளிவாயல் ஊராட்சி (Vellivoyal Gram Panchayat), தமிழ்நாட்டின் திருவள்ளூர் மாவட்டத்தில் உள்ள சோழவரம் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2409 ஆகும். இவர்களில் பெண்கள் 1213 பேரும் ஆண்கள் 1196 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மஞ்சூரியா
மஞ்சூரியா (Manchuria) சீனாவின் வடகிழக்கில் மஞ்சு மக்கள் வாழ்ந்த பகுதியாகும். தற்கால சீனாவின் வடகிழக்கு பிராந்தியத்தில் உள்ள லியாவோனிங்,  சிலின் மற்றும் கெய்லோங்சியாங் எனும் மூன்று மாகாணங்களின் பகுதியே மஞ்சூரியா ஆகும். உருசியப் பேரரசு காலத்தில் கைப்பற்றப்பட்ட மஞ்சூரியாவின் சில பகுதிகளை தற்போதைய உருசியாவின் வசம் உள்ளது.
வரலாறு
துவக்கத்தில் மஞ்சூரியாவை பல சீன மன்னர்கள் ஆண்டனர். பின்னர் மஞ்சு மக்களின் ஜின் அரசகுலம் மஞ்சூரியாவை ஆண்டது. ஜின் அரசகுலத்தினர் சீனாவைக் கைப்பற்றி குயிங் அரசகுலத்தை நிறுவினர். குயிங் அரசகுலத்தின் வீழ்ச்சியின் போது உருசியப் பேரரசு, ஜப்பான் கடலின் ஓரத்தில் உள்ள மஞ்சூரியாவின் பகுதிகளை கைப்பற்றியது. பின்னர் மஞ்சூரியாவின் மஞ்சுகோ பகுதியை 1931-இல் சப்பானியர்கள் கைப்பற்றினர்.
இரண்டாம் உலகப் போரின் முடிவில் மஞ்சுகோ பகுதியை சீனாவும், உருசியாவும் பிரித்துக் கொண்டனர்.
நிலவியல்
மஞ்சூரியா, சீனாவின் வடகிழக்கிலும்; உருசியாவின் தூரக் கிழக்கில் ஜப்பான் கடலை ஒட்டி அமைந்த பகுதியாகும். மஞ்சூரியாவின் நிலப்பரப்பு புல்வெளி மேய்ச்சல் நிலங்கள், மலைகள் மற்றும் பாலைவனங்களால் ஆனது. கோடைக் காலத்தில் அதிக வெப்பமும்; குளிர்காலத்தில் கடுங்குளிர் நிலை கொண்டது.
மேற்கோள்கள்
பகுப்பு:கிழக்கு ஆசியா பகுப்பு:சீன வரலாறு பகுப்பு:உருசியாவின் வரலாறு
ரிவர் எட்ஜ், நியூ ஜேர்சி
ரிவர் எட்ஜ்  (River Edge) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 4.909 சதுர கிலோ மீற்றர் பரப்பளவைக் கொண்டுள்ளது. இதில் 4.909 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.107 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 11,340 ஆகும். ரிவர் எட்ஜ் நகரத்தின் மக்கள் தொகை அடர்த்தி ஒரு கிலோ மீற்றருக்கு 2,361.5 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
செஸ்டர் கிரீன்வுட்
செஸ்டர் கிரீன்வுட் (Chester Greenwood, 4 திசம்பர் 1858 - 5 யூலை 1937) என்பவர் ஒரு அமெரிக்க பொறியாளர், கண்டுபிடிப்பாளர் ஆவார். இவர் 1873 ஆம் ஆண்டில் காதுக் கவசத்தைக் கண்டுபிடித்ததற்காக அறியப்பட்டார். பனிச்சறுக்கின் போது இவருக்கு இந்த யோசனை வந்ததாக கூறப்படுகிறது. இவர் இரண்டு கம்பிகளை வட்டமாக வளைத்து தன் பாட்டியிடம் கம்பி வளையங்களுக்கு இடையில் கம்பளித் துணியும், மெல்லிய துணியையும் கொண்டு தைக்கச் சொன்னார். பின்னர் இவர் இந்த காது கவசத்தை மேலும் மேம்படுத்தி காப்புரிமம் பெற்று,  தயாரிக்கத் தொடங்கினார். இத்தொழிலில் கிட்டத்தட்ட 60 ஆண்டுகள் ஃபார்மிங்டன் பகுதியில் உள்ள மக்களுக்கு வேலை வாய்ப்பை வழங்கினார்.
தொழில்
1873 ஆம் ஆண்டில், 15 வயதில், இவருக்கு புதிய பனிச்சருக்கு காலணி பரிசாக வந்தது. அதைக் கொண்டு தன் வீட்டருகே பனி உறைந்திருந்த குளத்தில் சறுக்கி விளையாட சென்றார். விளையாட ஆரம்பித்த சிறிது நேரத்திலேயே குளிரில் இவரது காதுகள் விறைத்துவிட்டன. பின்னர் தலையை சுற்றி ஒரு ஒரு கம்பளித் துணியால் சுற்றிக் கொண்டு விளையாடப் போனார். ஆனால் இந்தமுறை கம்பளித் துணியை அணிய முடியாத அளவுக்கு காதுகளில் அரிப்பு ஏற்பட்டது. பின்னர், இரண்டு கம்பிகளை வட்டமாக வளைத்து ஒரு வடிவமைப்பைக் கொண்டுவந்தார். பின்னர் இவர் தனது பாட்டியிடம் அந்த வளையங்களில் கம்பளித் துணியைச் தைக்கச் சொன்னார். பின்னர் அதை அணிந்த போது தனது காதுகளை குளிரிலிருந்து சிறப்பாக காத்ததை உணர்ந்தார். மேலும் இந்த காதுகவசத்தின் கம்பியில் மாற்றங்கள் செய்து அதை மேலும் மேம்படுத்தினார். பின்னர் இவர் அந்த காதுகவசத்ததுக்கு "கிரீன்வுட்ஸ் சாம்பியன் இயர் புடொடக்டர்ஸ்" என்று பெயரிட்டு காப்புரிமை பெற்று விற்பனை செய்யத் துவங்கினார்.
மேலும் இவர் வட்டமான கீழ்பக்கம் உடைய கொதிகெண்டி, குடை வைக்கும் பை, கலைத்துக் கட்டும்படியான தற்காலிக வீடுகள், மடித்து வைக்கும் படுக்கை உள்ளிட்ட கண்டு பிடிப்புகளைச் செய்தார். கிரீன்வுட் வைத்திருந்த காப்புரிமைகளின் மொத்த எண்ணிக்கையானது 100க்கும் மேல் இருக்கும் எனப்படுகிறது.
இவர் ஃபார்மிங்டனில் முதல் தொலைபேசி அமைப்புகளில் ஒன்றை அறிமுகப்படுத்தினார். இவர் ஒரு திறமையான இயந்திரப் பொறியாளராக இருந்தார். யூனிடேரியன் ஆலயத்தின் உறுப்பினர். இவரது மனைவி, இசபெல் (நீ விட்டியர்), பெண்கள் வாக்குரிமையை ஆதரிப்பவர். இவரும் இசபெலும் நான்கு குழந்தைகளின் பெற்றோராவர்.
செஸ்டர் கிரீன்வுட் நாள்
1977 ஆம் ஆண்டில், மேய்ன் மாநிலம் திசம்பர் 21 ஐ செஸ்டர் கிரீன்வுட் நாளாக அறிவித்தது. ஃபார்மிங்டன் திசம்பர் முதல் சனிக்கிழமையன்று "செஸ்டர் கிரீன்வுட் நாளாக" அனுசரித்து அவர் நினைவாக பொதுமக்கள் காதுக் கவசங்களை அணிந்துகொண்டு பேரணியில் கலந்துகொள்கின்றனர்.
ஃபார்மிங்டனில் உள்ள செஸ்டர் கிரீன்வுட் இல்லம் வரலாற்று இடங்களின் தேசிய பதிவேட்டில் சேர்க்கபட்டுள்ளது.
மேற்கோள்கள்
பகுப்பு:1937 இறப்புகள் பகுப்பு:1858 பிறப்புகள் பகுப்பு:அமெரிக்கக் கண்டுபிடிப்பாளர்கள்
நியூசு இண்டர்நேசனல் தொலைபேசி ஒட்டுக்கேட்பு விவகாரம்
ஆரம்பத்தில் தொலைபேசி ஒட்டுக்கேட்புகள் சினிமா, தொலைக்காட்சி நட்சத்திரங்கள், அரசியல்வாதிகள், பிரித்தானிய அரச குடும்பத்தினர்களை மட்டுமே ஒட்டுக்கேட்டதாக நம்பப்பட்டது. ஆனால் சூலை 2011ல் மேலும் பலர் பாதிக்கப்பட்டது தெரியவந்தது. அதில் 2002ல் கொலை செய்யப்பட்ட பள்ளி மாணவி மில்லி டவ்லர் வாய்சு மெயில், ஆப்கன், இராக் போரில் உயிரிழந்த வீரர்களின் குடும்பத்தினரின் தொலைபேசிகள், 7/7 இலண்டன் குண்டுவெடிப்பில் பாதிக்கப்பட்ட குடும்பத்தினரின் தொலைபேசிகள் ஒட்டுக்கேட்டதாக குற்றம்சாட்டப்பட்டது. இதனால் பொதுமக்கள் பெரும் கோபமும் அதிர்ச்சியும் அடைந்தனர். வணிக நிறுவனங்கள் தங்களது எதிர்ப்பை தெரிவிக்க விளம்பரங்களை நிறுத்தினர். அதனைத் தொடர்ந்து 168 ஆண்டுகால நியூசு ஆப் த வேர்ல்ட் பத்திரிக்கை தனது பதிப்பை சூலை 10, 2011 அன்று நிறுத்தியது.
இவ்விவகாரம் தொடர்பாக பல்வேறு முக்கிய நபர்கள் தங்களது பதவிகளைவிட்டு விலகினர். சிலர் கைது செய்யப்பட்டனர். நியூசு இண்டர்நேசனல் முதன்மை செயல் அதிகாரி ரெபக்கா புரூக்ஸ், நியூசு கார்ப்பரேசன் முதன்மை அதிகாரி லெசு ஹின்டன், ஆகியோர் பதவி விலகினர். நியூசு ஆப் த வேர்ல்ட் முன்னாள் ஆசிரியர் ஆண்டி கூல்சன், செயலாக்க ஆசிரியர் நீல் வாலிசு மற்றும் ரெபக்கா புரூக்ஸ் ஆகியோர் பின்னர் கைது செய்யப்பட்டனர். ஆண்டி கூல்சன் கன்சர்வேட்டிவ் கட்சியின் ஊடக ஆலோசகராக பணியாற்றி வந்தார் என்பது குறிப்பிடத்தக்கது. நியூசு கார்ப்பரேசனின் தலைவர் ரூப்பர்ட் மர்டாக் அவரது மகன் ஜேம்சு மர்டாக் ஆகியோர் நாடாளுமன்ற கமிட்டி முன்பு ஆஜராகி சாட்சியம் அளித்தனர்.
இந்த விவகாரம் தொடர்பாக சூலை 20, 2011 அன்று இங்கிலாந்து நாடாளுமன்றம் விசேச கூட்டு கூட்டத்தை கூட்டியது. அதில் அந்நாட்டுப் பிரதமர் டேவிட் கேமரூன் எதிர்க்கட்சித் தலைவர்களின் கேள்விகளுக்கு பதில் அளித்தார்.
விஜய் பிரகாஷ்
விஜய் பிரகாஷ் (Vijay Prakash, பிறப்பு:21 பெப்ரவரி 1976) கர்நாடகத்தைச் சேர்ந்த இந்தியப் பின்னணிப் பாடகரும் இசையமைப்பாளரும் ஆவார். இவர் கன்னடம்,  தெலுங்கு  ஆகிய மொழித் திரைப்படங்களில் அதிகமான பாடல்களைப் பாடியுள்ளார். தமிழ், இந்தி, மலையாளம்,மராத்தி ஆகிய மொழிகளிலும் பாடியுள்ளார். புகழ்பெற்ற இசையமைப்பாளர் ஏ. ஆர். ரகுமான் இசையமைப்பில் ஆஸ்கார் விருது பெற்ற ஜெய் ஹோ பாடலின் பாடகர்களில் இவரும் ஒருவர். ஜீ கன்னடம் என்ற தொலைக்காட்சியின் கன்னட மொழி உண்மைநிலை நிகழ்ச்சியான ச ரி க ம பவின் நடுவர்களில் ஒருவர். சாகீர் உசைன் பங்குபற்றிய நிகழ்ச்சிகளையும் நடத்தியுள்ளார். விஜய் பிரகாஷ் 2016-இல் கர்நாடக அரசின் சிறந்த பின்னணிப் பாடகருக்கான விருதை பியூட்டிஃபுல் மனசுகலு என்ற திரைப்படத்தின் "நம்மூரல்லி சலிகலடல்லி" என்ற பாடலுக்காகப் பெற்றார்.
மேற்கோள்கள்
பகுப்பு:1976 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:கன்னடத் திரைப்படப் பின்னணிப் பாடகர்கள் பகுப்பு:தெலுங்குத் திரைப்படப் பின்னணிப் பாடகர்கள் பகுப்பு:இந்தித் திரைப்படப் பின்னணிப் பாடகர்கள் பகுப்பு:மலையாளத் திரைப்படப் பின்னணிப் பாடகர்கள்
இலாப்பெ சனக்கு
இலாப்பெ சனக்கு (Lappeh Zanak,, Lappeh Zang, Lapeh Sang, Lapeh Zang) என்ற கிராமமானது, கானியபாத் (Ghaniabad) ஊரக மாவட்டத்தில் உள்ளது. இந்த ஊரக மாவட்டமானது, இரே மண்டலத்தின் (شهرستان رئ Ray County) நிருவாகப் பிரிவினுள் அடங்கியுள்ளது. 2006 ஆம் ஆண்டு எடுக்கப்பட்ட, மக்கள் தொகை கணக்கெடுப்பின்படி, இதன் மக்கள் தொகை 628 நபர்களையும், அவர்கள் 201 குடும்பங்களிலும் வாழ்ந்து இருந்தனர்.
இரே மண்டலம்
இந்ந நிலப்பகுதியானது, தெகுரான் மாகாணத்தில் உள்ள நிருவாக ஆட்சி மண்டலத்தில் ஒன்றாகும். இந்த மண்டலத்தின் தலைநகரம், இரே நகரம் ஆகும். இது உண்மையில் தெகுரானின் ஒரு பகுதியாகும். 2006 மக்கள் தொகை கணக்கெடுப்பின்படி,இந்த மண்டலத்தில், 71,711 குடும்பங்களில், 292,016 நபர்கள் வாழ்ந்தனர். இந்த மண்டலம், மேலும் நான்கு மாவட்டங்களாக பிரிக்கப்பட்டுள்ளன. அவை யாதெனில், நடுவ மாவட்டம், பாசாபூயே (Fashapuyeh) மாவட்டம், கக்ரிசாக் ( Kahrizak) மாவட்டம், காலே நவ்வு (Qaleh Now) மாவட்டம் ஆகும்.
மக்கள் தொகை
இங்கு பல்வேறு மொழியிலானப் பாரம்பரியக் குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், எந்த வகையான உறவுகளை விடவும், தமது குடும்ப வழித்தோன்றல்களுக்கு, அதிக முக்கியத்துவத்தைக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை நிலவும், குடும்ப உறவுப் பிணைப்புகள், அவரவர் நடத்தும் தொழில்களிலும், குடும்ப உறுப்பினர்கள் பின்னிப்பிணைந்து இயங்குகின்றனர். தெகுரான் மாகாணத்தில் 1,20,00.000 கோடிக்கும் மிகுதியான மக்கள் வசிக்கின்றனர். மேலும் இது ஈரானின் மிகுந்த மக்கள் தொகை அடர்த்தி கொண்ட பகுதியாக உள்ளது. இங்கு ஏறத்தாழ 86.5 சதவீதம் பேர் நகர்ப்புறங்களிலும், 13.5 சதவீதம் தெகுரான் மாகாண மக்கள் கிராமப்புறங்களிலும் வசிக்கின்றனர்.
மேற்கோள்கள்
பகுப்பு:Coordinates on Wikidata பகுப்பு:தெகுரான் மாகாணத்தின் மக்கள் வாழிடங்கள்
திருக்களிற்றுப்படியார் உரை
12 ஆம் நூற்றாண்டில் தோன்றிய திருக்களிற்றுப்படியார் என்னும் என்னும் நூலுக்கு, 16 ஆம் நூற்றாண்டில் தோன்றிய உரைநூலே திருக்களிற்றுப்படியார் உரை என்னும் இந் நூல்.. இந்த உரையை எழுதியவர் யார் எனத் தெரியவில்லை. திருவுந்தியார் உரைநூலுக்கு உள்ள அத்துணைச் சிறப்புகளும் இந்த நூலுக்கும் உண்டு.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:தமிழ் உரை நூல்கள்
கேசி அஃப்லெக்
கேசி அஃப்லெக் (Casey Affleck, பிறப்பு: ஆகத்து 12, 1975) என்பவர் ஐக்கிய அமெரிக்காவைச் சேர்ந்த ஒரு திரைப்பட நடிகரும் இயக்குனரும் ஆவார். இவர் "மான்செஸ்டர் பை த சீ" (2016) என்ற திரைப்படத்தின் முன்னணி கதாபாத்திரத்தில் நடித்தமைக்காக ஆஸ்கர் விருது வென்றவர். இவர் ஆஸ்கர் விருது வென்ற இயக்குநரும் நடிகருமான பென் அஃப்லெக்கின் சகோதரர் ஆவார். கேசி அஃப்லெக்கின் குறிப்பிடத்தக்க திரைப்படங்கள்: "கான் பேபி கான்", "குட் வில் ஹண்டிங்", ஸ்டீவன் சோடர்பெர்கின் ஓசன்ஸ் தொடர் திரைப்படங்கள்.
மேற்கோள்கள்
பகுப்பு:அமெரிக்க ஆண் திரைப்பட நடிகர்கள் பகுப்பு:வாழும் நபர்கள் பகுப்பு:1975 பிறப்புகள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:ஆங்கில அமெரிக்கர்கள் பகுப்பு:சிறந்த நடிகருக்கான அகாதமி விருதை வென்றவர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
கிரகாம் ஆன்கோக்
கிரகாம் ஆன்கோக் (Graham Hancock, பிறப்பு: 2 ஆகத்து 1950) என்பவர் பிரித்தானிய எழுத்தாளரும், ஊடகவியலாளரும் ஆவார். இவர் தொன்ம நம்பிக்கைகள், நினைவுக் கற்கள், பண்டைய வானியல்/சோதிடத் தரவுகள் போன்ற வழமைக்கு மாறான ஆய்வுகளில் ஈடுபடுபவர்.
ஹான்கோக் தனது படைப்புகளின் பெரும்பாலும் பண்டைக்கால மர்மங்கள், புராணக் கதைகள், வானியல் போன்றவற்றின் பின்னணியில் அமையப் பெற்றுள்ளன. மேலும் இவரின் கூற்றுப்படி இன்றைய கண்டுபிடிப்புகளான நாகரிகங்கள் அனைத்திற்கும் முதலில் ஒரு நாகரிக அமைப்பு இவ்வுலகில் அமைந்திருத்தல் வேண்டுமெனவும் மேலும் தனது பல ஆய்வுகளின் பின்னர் கண்டுபிடித்த கிமு 10,500 ஆம் ஆண்டில் புவியில் பெரிய மாற்றம் நிகழ்ந்திருத்தல் வேண்டுமெனவும் இவர் தெரிவிக்கும் அதே வேளை ஆராய்ச்சியாளர்கள் பலர் இவரது கண்டுபிடிப்பான கிமு 10,500 நம்பகத்தன்மை இல்லையென்பதனையும் உணர்த்தியுள்ளனர். மேலும் எது எவ்வாறிருப்பினும் இவ்வாண்டைக் குறிக்கும்படி எகிப்திய பிரமிடுக்களும், கம்போடியாவில் அமையப் பெற்றுள்ள கோயில்களும் வானில் உள்ள விண்மீன் அமைப்புகளிற்கு ஏற்றவாறு அமைக்கப்பெற்றுள்ளது என இவர் கூறுகின்றார். அதேசமயம் இவ்வாறு அமையப்பெற்றுள்ள விண்மீன் குடும்ப அமைப்புகளினை ஆராயும் பொழுது அவை அனைத்தும் கி.மு 10,500 ஆண்டினையே அடையாளம் காட்டுகின்றன. அதனால் இவர் மனித நாகரிகங்கள் கடவுள் போன்ற சக்தியினைக் கொண்டவர்களால் உருவாக்கம் பெற்றிருக்கலாம் எனவும் கூறுகின்றார்.
வாழ்க்கை
இசுக்கொட்லாந்து எடின்பரோ நகரில் பிறந்த ஆன்கோக் தனது சிறுவயது முதல் இந்தியாவில் மருத்துவத் தொழிலில் ஈடுபட்ட தனது தந்தையுடன் வாழ்ந்தார். டர்காம் பல்கலைக்கழகத்தில் 1973 ஆம் ஆண்டு சமூகவியலில் முதன்மைப் பட்டம் பெற்றார். பத்திரிகையாளராக த டைம்ஸ், த சண்டே டைம்ஸ், த இண்டிபெண்டண்ட் மற்றும் த கார்டியன் போன்ற பத்திரிகைகளில் பணியாற்றினார். மேலும் நியூ இண்டெர்னேஷனலிஸ்ட் இதழில் 1976 முதல் 1979 வரையிலும், த எக்கோனோமிஸ்ட் பத்திரிகையின் கிழக்கு ஆப்பிரிக்க நாட்டிற்கான கிளையில் 1981 முதல் 1983 வரையிலும் பணியாற்றினார்.
வெளியிணைப்புகள்
பகுப்பு:ஆங்கில எழுத்தாளர்கள் பகுப்பு:பிரித்தானிய எழுத்தாளர்கள் பகுப்பு:1950 பிறப்புகள் பகுப்பு:வாழும் நபர்கள் பகுப்பு:இசுக்காட்லாந்து நபர்கள் பகுப்பு:பிரித்தானிய ஊடகவியலாளர்கள்
ஹன்னா மாண்டனா
ஹன்னா மாண்டனா  என்பது எம்மி விருதுக்குப் பரிந்துரைக்கப்பட்ட அமெரிக்க தொலைக்காட்சித் தொடர் ஆகும். இது 2006 ஆம் ஆண்டு மார்ச் 24 அன்று டிஸ்னி சேனலில் ஆரம்பிக்கப்பட்டது. இந்தத் தொடரானது, பகலில் மைலே ஸ்டுவர்ட் (மைலே சைரஸ் நடித்தார்) என்ற பெயரைக் கொண்ட சராசரியான பதின்பருவ பள்ளி மாணவியாகவும் இரவில் ஹன்னா மாண்டனா என்ற பெயரைக் கொண்ட பிரபல பாப் பாடகியாகவும் இரட்டை வாழ்க்கை வாழும் ஒரு பெண்ணை மையமாகக் கொண்ட தொடர் ஆகும். இதில் அவளது உண்மையான அடையாளம் அவளது நெருங்கிய நண்பர்கள் மற்றும் குடும்பத்தினர் தவிர மற்ற பொதுமக்களிடமிருந்து மறைக்கப்படுகின்றது.
இந்தத் தொடரின் மூன்றாவது பருவம் 2008 ஆம் ஆண்டு நவம்பர் 2 அன்று தொடங்கப்பட்டு 2009 ஆம் ஆண்டு ஜூலை மாதம் வரை இன்னமும் ஒளிபரப்பப்படுகின்றது. ஹன்னா மாண்டனா: தி மூவி திரைப்படம் 2009 ஆம் ஆண்டு ஏப்ரல் 10 அன்று திரையரங்குகளில் வெளியானது. அந்த நிகழ்ச்சி நான்காவது மற்றும் இறுதி பருவத்திற்காக புதுப்பிக்கப்பட்டு, புதிய பகுதிகள் டிஸ்னியால் ஒழுங்குபடுத்தப்பட்டுள்ளது. இருப்பினும் மிட்சல் முஸ்ஸோ, இறுதி பருவத்தில் தன்னுடைய வழக்கமான பாத்திரத்தை ஏற்று நடிக்கப் போவதில்லை என்பதை உறுதிப்படுத்தியுள்ளார். ஆனால் அவர் மீண்டும் இடம்பெறுவார்.
தயாரிப்பு
மைக்கேல் போர்யஸ், துணை படைப்பாளராக நன்மதிப்பைப் பெற்றார். இவர் ஹிட்டான டிஸ்னி சேனல் அசல் தொடரான தட்ஸ் சோ ரேவன் தொடருக்கும் துணை படைப்பாளராக இருந்தார். இந்த நிகழ்ச்சி டிஸ்னி சேனல் ஒரிஜினல் புரொடக்சன்ஸ் ஒருங்கிணைப்பில் இட்ஸ் எ லாப் புரொடக்சன்ஸ், இங்க் மற்றும் மைக்கேல் போர்யஸ் புரொடக்சன்ஸ் ஆகியவற்றால் தயாரிக்கப்படுகின்றது. இது கலிபோர்னியாவின் ஹாலிவுட் நகரில் உள்ள சன்செட் ப்ரோன்சன் ஸ்டூடியோஸ் அரங்கத்தில் படமாக்கப்படுகின்றது.
இந்த நிகழ்ச்சிக்கான மூலச் சிந்தனை தட்ஸ் சோ ரேவன் தொடரின் "கோயிங் ஹாலிவுட்" பகுதியை அடிப்படையாகக் கொண்டது. இது பெட்டர் டேஸ் என்றழைக்கப்பட்ட ஒரு நகைச்சுவை நிகழ்ச்சிக்கான முன்னோட்டப் பகுதியாக இருந்தது. இதில் ஒரு குழந்தை ஒரு பிரபல தொலைக்காட்சி நிகழ்ச்சியின் நட்சத்திரமாகவும் அதே பெயருடன் அச்சிறுமி சாதாரணமாக பள்ளி செல்லும் குழந்தையாகவும் இருந்தது. "நியூ கிட் இன் ஸ்கூல்" பகுதி முந்தைய பகுதியில் காணப்பட்டது போல் அடிப்படையான முன்னுரையைக் கொண்டிருந்தது. தி சீக்ரெட் லைப் ஆப் ஜோ ஸ்டூவர்ட் (இது ஜோய் 101 என்ற பெயரில் நிக்கெலோடியன் சேனலில் ஒளிபரப்பாகும் தொடரை ஒத்து இருந்ததால் கைவிடப்பட்டது), தி பாப்ஸ்டார் லைப்! மற்றும் அலெக்ஸிஸ் டெக்சாஸ் ஆகியவை தலைப்புக்காக கருத்தில் கொள்ளப்பட்ட மற்ற பெயர்கள். முந்தைய அமெரிக்கன் ஜூனியர்ஸ் இறுதிப்போட்டியாளர் ஜோர்டன் மேக்காய் மற்றும் பாப் மற்றும் R&B பாடகர் ஜோஜோ (இவர் அந்தக் கதாபாத்திரத்தை ஏற்க மறுத்தவர்) ஆகியோர் ஜோ ஸ்டூவர்ட் பாத்திரத்தில் நடிப்பதற்காக கருத்தப்பட்டவர்கள். மைலே சைரஸ் முதலில் "உற்ற தோழி" லில்லி ரோமெரோ பாத்திரத்திற்குத்தான் குரல் கொடுத்தார். பின்னர் அந்தப் பாத்திரம் லில்லி டிரஸ்கோட் எனப் பெயர்மாற்றப்பட்டது. ஆனால் அவர் முதன்மைப் பாத்திரத்திற்கு சிறப்பாகப் பொருந்துவார் என்று அவர்கள் நினைத்ததால், அவர் ஜோ ஸ்டூவர்ட்/ஹன்னா மாண்டனா பாத்திரத்திற்கு முயற்சித்தார். பின்னர் ஜோ ஸ்டூவர்ட் என்ற பெயரானது க்ளோயே ஸ்டூவர்ட் என்று மாற்றப்பட்டது. அவர் அந்தப் பாத்திரத்தைப் பெற்ற போது இறுதியாக மைலே என்று மாற்றப்பட்டது. ஹன்னா மாண்டனாவின் பெயர்களும் சிலமுறை மாற்றப்பட்டன. அன்னா காபானா, சமந்தா யார்க் மற்றும் அலெக்ஸிஸ் டெக்சாஸ் ஆகியவை மூன்றும் முந்தைய பெயர்களாக இருந்தன.
2006 ஆம் ஆண்டு டிசம்பரில், ஹன்னா மாண்டனா துணிகள், ஆபரணம், உடை மற்றும் பொம்மைகள் உள்ளிட்ட தயாரிப்புகளை தேர்ந்தெடுக்கப்பட்ட கடைகளில் வெளியிடும் திட்டத்தை டிஸ்னி அறிவித்தது. ப்ளே அலாங் டாய்ஸ் நிறுவனம் ஹன்னா மாண்டனா பேஷன் பொம்மைகள், பாடும் பொம்மைகள், மைலே ஸ்டூவர்ட் பொம்மை போன்றவற்றை வெளியிட்டது. மற்ற வியாபாரிகள் 2007 ஆம் ஆண்டில் வெளியிட்டனர். மேலும் ஹன்னா பொம்மைகள் நவம்பரில் ஆலிவர், லில்லி ஆகியவற்றுடன் பின்னர் ஜேக் ரியான் பொம்மைகளுடனும் நவம்பரில் வெளிவந்தன. 2007 ஆம் ஆண்டில் அவை மிகவும் பிரபலமான கிறிஸ்துமஸ் பொம்மைகளில் ஒன்றாகின.
டெய்லி டிஸ்பேட்ஜ் பத்திரிகையின் கருத்துப்படி, 2008 ஆம் ஆண்டில் உலக ரசிகர்களில் 200 மில்லியன் பார்வையாளர்களைக் கொண்ட தொலைக்காட்சித் தொடராக இருந்தது. "மைலேயின் பார்வையாளர்கள் ஒரு நாட்டின் மக்கள் தொகையாக இருந்தால், அது உலகின் மக்கள் தொகையில் பிரேசில் நாட்டிற்கு முன்னதான ஐந்தாவது இடத்தைப் பிடித்திருக்கும்." 2008 ஆம் ஆண்டு பிப்ரவரி மாதத்தில், ஹன்னா மாண்டனா விநியோக உரிமை மிகவும் முக்கியத்துவத்தைக் கொண்டிருந்தது. ஆகவே டிஸ்னி "ஹன்னா மாண்டனாவின் சிறப்புகளை விவாதிக்க அனைத்துத் தரப்பிலிருந்தும் 80 நபர்களைக் கொண்ட ஒரு சர்வதேச சந்திப்பிற்கு" அழைத்தது. டிஸ்னியின் அனைத்து வியாபாரப் பிரிவுகளும் அந்தச் சந்திப்பைப் பிரநிதித்துவப்படுத்தின.
நிகழ்ச்சி நுழைவுச்சீட்டு சுரண்டல்
20,000 டாலர்கள் வரையில் நுழைவுச்சீட்டுகள் அதிக விலையுடன், ஒவ்வொரு இசை நிகழ்ச்சிக்கான நுழைவுச்சீட்டுகளும் விற்றுத் தீர்ந்தன.
ஆரம்ப வரிசைமுறை
மேத்தியூ ஜெர்ரார்டு மற்றும் ராப்பி நேவில் ஆகியோரால் எழுதப்பட்டு, ஜெர்ரார்டுவால் தயாரிக்கப்பட்ட ஹன்னா மாண்டனாவின் கருப்பொருள் பாடலான "தி பெஸ்ட் ஆப் போத் வேர்ல்டுஸ்" பாடலில் மைலே சைரஸ் (ஹன்னா மாண்டனாவாக) நடித்தார். முதல் பருவத்தில் காட்சி மாற்றங்களுக்கும் விளம்பர இடைவேளைகளுக்கும் இசையமைத்த ஜான் கார்டா, இந்தப் பாடலுக்கு இசையமைத்தார். பாடலின் வரிகள் அந்தத் தொலைக்காட்சித் தொடரின் அடிப்படை முன்னுரையை விவரிக்கின்றன.
நிகழ்ச்சியின் ஒலித்தடத்தில் உள்ளடக்கப்பட்ட பாடல் 2 நிமிடங்கள் 54 வினாடிகள் முழுமையான நீளத்தைக் கொண்டதன் பதிப்பு 2006 ஆம் ஆண்டு அக்டோபர் மாதத்தில் வெளிவந்தது. கதைக்கருவின் தொலைக்காட்சி பதிப்பிற்கு, 50 வினாடிகளிலேயே முடிவடைந்து விடும் பாடலின் முதல் இரண்டு மற்றும் இறுதி இரண்டு பத்திகள் மட்டுமே பயன்படுத்தப்பட்டன. "பெஸ்ட் ஆப் போத் வேர்ல்டுஸ்" ஆனது கதையின் கருப்பாடலாக தேர்வுசெய்யப்படும் முன்பு, "ஜஸ்ட் லைக் யூ" மற்றும் "தி அதர் சைடு ஆப் மி" ஆகியவை கதையின் கருப் பாடல்களாக முதலில் முயற்சிக்கப்பட்டன.
முதல் இரண்டு பருவங்களுக்குமான ஆரம்ப வரிசைமுறையானது அந்தத் தொடரின் பகுதியில் நடிகரின் பெயர் தோன்றும் போது அவர்கள் ஒவ்வொருவரின் தொடர் பாகங்களின் காட்சிகளும் தோன்றும் அம்சத்தைக் கொண்டிருந்தன. பெருங்கூடாரங்களின் விளக்கு பாணியிலான முறையில் நடிகர்களின் பெயர்கள் தோன்றும்போது ஏற்படும்படி அமைக்கப்பட்டுள்ளது. அதன் பிறகு தொடர்பாகங்கள் முழுத் திரையில் ஆக்குவோரின் பெயர்கள் (பெரும்பாலானவை தொடரின் பருவம் ஒன்றின் துவக்கக்காலத்தில் தயாரிக்கப்பட்ட பகுதிகளின் காட்சிகளாகும்) கடைசிக்கு முன்பு இரண்டாவதாக தோன்றுகிறது. நிகழ்ச்சியின் தலைப்பு முத்திரை வடிவமைப்பு தொடர்வரிசையின் ஆரம்பம் மற்றும் இறுதியில் (அடுத்த பாகத்தில் "இசை நிகழ்ச்சி மேடை"யில் சைரஸ் அவளது பாத்திரமான ஹன்னா மாண்டனாவாகத் தோன்றியது) தோன்றும். இரண்டாவது பருவத்திற்கான தொடர்வரிசையில் பகுதிகளின் காட்சிகள் பழைய காட்சிகளுக்குப் பதிலாக மட்டுமே மாற்றப்பட்டுள்ளன. மேலும் டிஸ்னியின் லோகோ அந்நிகழ்ச்சியின் தலைப்பு முத்திரைக்கு மேலே சேர்க்கப்பட்டது.
மூன்றாவது பருவத்திற்கு புதிதாக துவக்க பெயர்ப்பட்டியல் கொண்ட தொடக்கக் காட்சிகள் பயன்படுத்தப்பட்டன. அது டைம்ஸ் ஸ்கொயர் போன்ற அரங்க அமைப்பில் மைலேயை அவளாகவும் மற்றும் ஹன்னா மாண்டனாவாகவும் காட்டுகின்றது. வரிசையான சுழல் பலகையில் நிகழ்ச்சியின் நடிகர் நடிகைகள் பெயர்களும் தொடரின் காட்சிகளும் தோன்றுகின்றன. மேலும் அது ஹன்னா மாண்டனாவை அவரது புதிய சிகையலங்காரம் மற்றும் உடையலங்காரங்களுடன் காண்பிக்கின்றது. ஹன்னா மாண்டனா: தி மூவிக்காக பதிவு செய்யப்பட்ட பாடலான "தி பெஸ்ட் ஆப் போத் வேர்ல்டுஸ்" (அத்திரைப்படத்தில் கேட்டது) பாடலின் மறுகலப்பு செய்யப்பட்ட பதிப்பு இசைக்கப்படுகின்றது. இது, முதல் முறையாக டிஸ்னி சேனல் தொடர் ஒன்று தனது தொடக்க தலைப்பு வரிசையை முழுவதுமாக புதுப்பித்ததைக் குறித்தது.
வழக்கு
2007 ஆம் ஆண்டு ஆகஸ்ட் 23 அன்று, பட்டி ஷேஃப்பீல்டு அவர்கள் ஹன்னா மாண்டனா தொடர்பாக டிஸ்னி மீது வழக்குத் தொடர்ந்தார். அவர் ஹன்னா மாண்டனாவுக்கான யோசனை, தொடக்கத்தில் தனக்குத்தான் வந்ததாகவும், ஆனால் டிஸ்னி தனக்கு பணம் எதுவும் செலுத்தவில்லை என்றும் வாதிட்டார். வழக்கில், ஷேஃப்பீல்டு 2001 ஆம் ஆண்டில் டிஸ்னி சேனலுக்காக ஒரு உயர்நிலைப் பள்ளி மாணவன் ராக் ஸ்டாராக ரகசிய இரட்டை வாழ்க்கை வாழ்ந்ததை மையமாகக் கொண்ட "ராக் அண்ட் ரோலண்ட்" என்ற பெயரைக்கொண்ட ஒரு தொலைத் தொடருக்கான யோசனையை அமைத்து வைத்திருந்ததாக உரிமை கோருகின்றார். அந்த வழக்கானது, டிஸ்னி சேனல் அதிகாரிகள் அந்த யோசனையை முதலில் விரும்பினர், ஆனால் தொடரில் அதை உபயோகப்படுத்திவிட்டனர் என்றும் கோருகின்றது.
ஹன்னா மாண்டனா & மைலே சைரஸ்: பெஸ்ட் ஆப் போத் வேர்ல்டுஸ் கான்செர்ட்
ஹன்னா மாண்டனா & மைலே சைரஸ்: பெஸ்ட் ஆப் போத் வேர்ல்டுஸ் கான்செர்ட் என்பது டிஸ்னி டிஜிட்டல் 3-டியில் வால்ட் டிஸ்னி பிக்சர்ஸ் அளித்த இசை சார்ந்த ஆவணப்படம் ஆகும். கால வரம்புக்குட்பட்ட வெளியீடானது அமெரிக்கா மற்றும் கனடாவில் 2008 ஆம் ஆண்டின் பிப்ரவரி 1-7 ஒரு வாரத்தை நோக்கமாகக் கொண்டு வெளியிடப்பட்டது. மற்ற நாடுகளில் அதன் பின்னர் வெளியிடப்பட்டது. ஆனால் அது தியேட்டர்களின் விருப்பத்திற்கு ஏற்ப நீண்ட நாட்கள் காட்சிக்கு அனுமதிக்கப்பட்டது. நிகழ்ச்சியானது படம்பிடிக்கப்பட்டு அமெரிக்காவில் உள்ள பல நகரங்களில் தியேட்டர் முறையில் பிப்ரவரியிலும் சர்வதேச அளவில் அதே மாதத்திலும் வெளியிடப்படும் என்று டிஸ்னி அறிவித்தது. அத்திரைப்படம் 3-டி கண்ணாடிகளைப் பயன்படுத்துகின்றது.
தொடக்க வாரமுடிவான 2008 ஆம் ஆண்டு பிப்ரவரி 1-3 இல், அப்படம் மொத்த வருமானமாக 29 மில்லியன் டாலர்களைப் பெற்றது. நுழைவுச்சீட்டு விலை 15 டாலர் என்ற அளவில் மிகவும் உயர்வாக இருந்தது. இது 2008 ஆம் ஆண்டின் பெரும்பாலான வழக்கமான திரைப்பட நுழைவுச்சீட்டுகளின் விலையை விட குறைந்தபட்சம் 50% உயர்வாக இருந்தது. இது அந்த வாரத்தின் முதல் நிலையிலிருந்த திரைப்படமாக இருந்தது. ஆரம்பத்தில் 638 திரையரங்குகளில் மட்டுமே ஓடி, இது ஒவ்வொரு திரையரங்கிற்கும் 42,000 டாலருக்கும் அதிகமான வசூல் சாதனையை ஏற்படுத்தியது. இது ஒரு வாரமுடிவிலான காலகட்டத்தில் அதிக வருமானத்தைப் பெற்றுத்தந்த 3-டி திரைப்படம் என்ற சாதனையைச் செய்தது. இது மொத்த வருமானத்திற்கான சூப்பர் பௌல் வாரயிறுதிக்கான சாதனையை ஏற்படுத்தியது.
ஹன்னா மாண்டனா: தி மூவி
ஹன்னா மாண்டனா: தி மூவி என்பது அமெரிக்க பதின் வயது நகைச்சுவை தொடரான ஹன்னா மாண்டனா தொடரைத் தழுவி திரைப்படமாக்கப்பட்டதாகும். 2008 ஆம் ஆண்டு ஏப்ரல் மாதத்தில் படப்பிடிப்பு தொடங்கப்பட்டு, பெரும்பாலான படப்பிடிப்பு கொலம்பியா, டென்னிஸ்ஸி மற்றும் லாஸ் ஏஞ்சல்ஸ், கலிபோர்னியா ஆகிய நகரங்களில் நடைபெற்று 2008 ஆம் ஆண்டு ஜூலை மாதத்தில் முடிவடைந்தது. திரைப்படம் 2009 ஆம் ஆண்டு ஏப்ரல் 10 அன்று அமெரிக்க ஐக்கிய நாடுகள் மற்றும் கனடாவில் வெளியிடப்பட்டது.
விருதுகளும் பரிந்துரைகளும்
குறிப்பு: 2007 ஆம் ஆண்டிற்கான கிரியேட்டிவ் ஆர்ட்ஸ் எம்மிஸ் விருதில், ஹன்னா மாண்டனா தொடரானது டிஸ்னி சேனலின் மற்ற இரண்டு நிகழ்ச்சிகளான தி சூட் லைப் ஆப் ஜேக் & காடி மற்றும் தட்ஸ் ஸோ ரேவன் ஆகியவற்றுக்கு எதிராக முன்னிலை பெற்றது, ஆனால் நிக் நியூஸ் சிறப்பு நிகழ்ச்சியான பிரைவேட் வேர்ல்டுஸ்: கிட்ஸ் அண்ட் ஆட்டிஸம் நிகழ்ச்சிக்கு எதிராகத் தோற்றுப் போனது. 2009 ஆம் ஆண்டிற்கான கிரியேட்டிவ் ஆர்ட்ஸ் எம்மிஸ் விருதிலும், ஹன்னா மாண்டனா மறுபடியும் டிஸ்னி சேனலின் மற்ற தொடர்களுக்கு எதிராக முன்னிலை பெற்றது. ஆனால் இந்த முறை அந்த விருதை விசார்ட்ஸ் ஆப் வேவர்லி ப்ளேஸ் நிகழ்ச்சி பெற்றது.
தொடர் புதினங்கள்
! ஐ மெடில்டு அகெய்ன்" & "இட்ஸ் எ மானுக்கின்ஸ் வேர்ல்டு
! - குட் கோலி, மிஸ் டோலி" & "மாஸ்காட் லவ்
!
சர்வதேச வெளியீடு
ஹன்னா மாண்டனா உலகெங்கிலும் பின்வரும் நிலையங்களில் ஒளிபரப்பபடுகின்றது:
புற இணைப்புகள்
பகுப்பு:ஆங்கிலத் தொலைக்காட்சித் தொடர்கள் பகுப்பு:கூகுள் தமிழாக்கம்-ஆங்கில தொலைக்காட்சித் தொடர்கள்
வசு சரித்திரம்
தோற்றம்
மகாபாரதத்தின் கிளைக்கதையாக அமைந்துள்ளது வசு சாித்திரமாகும். வசு சரித்திரத்தின் ஆசிாியா் அம்பலத்தாடும் ஐயன் என அறியப்படுகிறது. இதனுடைய காலம் கி.பி. 16 ஆம் நுாற்றாண்டாகும்.
பாடல்கள்
ஆயிரத்து மூன்று(1003) பாடல்களை கொண்டது. விருத்தப்பாக்களைக் கொண்டு எழுதப்பட்டுள்ளது.முப்பத்திரண்டு (32) படலங்களைக் கொண்டுள்ளது.
கதைச்சுருக்கம்
ரெளமருஷிணி என்னும் முனிவாிடம் மற்ற முனிவா்கள் 'இந்திரன் அளித்த விமானத்தின் மீதமா்ந்து புவியெங்கும் தடையின்றி செல்ல வலிமை பெற்றவன் யாா்?' எனக் கேட்டதாகக் கூறப்படுகிறது. இத்தகு வலிமை பெற்றவன் வசு என்பவன் மட்டுமே என ரெளமருஷிணி கூறினாா். இதனைத் தொடா்ந்து வசுவின் சாித்திரம் முழுவதையும் கூறுவதே இக்காப்பியம். சேதி நாட்டு மன்னனாகிய வசு, கிாிகை மீது காதல் கொள்வதும், மணப்பதும் விவாிக்கப்படுகின்றன. நகரப் படலத்தில் நால்வகை வருணத்தராக அந்தணா், அரசா், வணிகா், வேளாளா் பற்றி குறிப்பிடப்பட்டுள்ளது. இவருள் வேளாளா் சதுா்த்தவா்(நான்காமவா்-கடைசியா்) எனக் குறிப்பிடப்படுகிறது.
மரபுக்குறிப்பு
மகாபாரதத்தில் உள்ள ஆதிபருவத்தில் வரும் வசு பற்றிய கதையே இந்நுாலுக்கு முதல் நுாலாகும். இதன் வழி நுால் இராமாராஜபுஷணகவி எழுதிய வசு சரித்திரமாகும். இந்நுாலின் வழிப்பட்டதே தமிழ் வசு சரித்திரமாகும்.
நிதித் தீர்வு மற்றும் சேமிப்பு காப்பீட்டு வரைவுச் சட்டம், 2017
நிதித் தீர்வு மற்றும் சேமிப்புக் காப்பீட்டு வரைவுச் சட்டம், 2017 (Financial Resolution and Deposit Insurance (FRDI) Bill 2017), இந்தியாவின் அனைத்து வங்கிகள், காப்பீட்டு நிறுவனங்கள் மற்றும் நிதி நிறுவனங்கள்  திவாலா நிலைக்கு தள்ளப்படும் போது,  நிதி நிறுவனங்களின் நிதிச் சுமையை எதிர்கொள்வதற்கு ஏற்ப,  விரிவான தீர்வுகள் மற்றும்  வழிமுறைகளை வகுப்பதே  இந்திய அரசின் வரைவுச் சட்டத்தின் நோக்கமாகும். இந்த வரைவுச் சட்டம், 10 ஆகஸ்டு 2017 அன்று நாடாளுமன்றத்தில் அறிமுகம் செய்யப்பட்டது. மேலும் வரைவுச் சட்டம் நாடாளுமன்றக் கூட்டுக் குழுவின் பரிசீலனையில் உள்ளது. நாடாளுமன்றக் கூட்டுக் குழு, வரைவுச் சட்டத்தில் குறிப்பிட்டுள்ள நடைமுறைகள் குறித்து, அனைத்து வங்கிகள் மற்றும் நிதி நிறுவனங்களின் கருத்துக்களை கேட்டு, தனது முடிவினை நாடாளுமன்றத்தில் சமர்ப்பிக்க உள்ளது. இச்சட்ட மசோதா நாடாளுமன்றத்தின் 2017 குளிர்கால கூட்டத் தொடரில் தாக்கல் செய்து விவாதிக்கப்படும். பின்னர் பெரும்பான்மையான நாடாளுமன்ற உறுப்பினர்களின் ஆதரவுடன் சட்டமாக இயற்றப்படும்.
எதிர்ப்புகள்
சர்ச்சைக்குரிய நிதித் தீர்வு சேமிப்புக் காப்பீட்டு வரைவு சட்டத்தால், வங்கி வாடிக்கையாளர்களில் சேமிப்புகளுக்கு உத்தரவாதம் இன்மையால் வங்கி ஊழியர்களும், அரசியல் கட்சிகளும் எதிர்ப்பு தெரிவித்து வருகின்றனர்.
வெளி இணைப்புகள்
பகுப்பு:சட்டம் பகுப்பு:இந்தியாவில் வங்கியியல்
செங்கற்படை
செங்கற்படை என்பது தமிழ் நாட்டில் உள்ள இராமநாதபுரம் மாவட்டத்தின், முதுகுளத்தூர் வட்டத்தில் சத்திரக்குடி-சிக்கல் சாலையில் அமைந்துள்ளது யாதவர்கள்  [கோனார்] மட்டுமே வசிக்கும் இயற்கை சூழல் நிறைந்த கிராமம் ஆகும்.
இக்கிராமமானது வளநாடு ஊராட்சியின் கீழ் வருவதால் வ.செங்கற்படை என்றும் தற்போது கோகுல செங்கற்படை என்றும் அழைக்கப்படுகிறது
இந்த ஊரின் மக்கள்தொகை சுமார் 1500 பேர். விவசாயம், கால்நடைவளர்த்தல், வெளிநாட்டு வேலை இந்த ஊர் மக்களின் முக்கியத் தொழிலாக உள்ளது.
ஊரின் மையப்பகுதியில் ஸ்ரீ கிருஷ்ணர் ஆலயமும் வரசித்தி விநாயகர் ஆலயமும் ஊரின் கிழக்கில் செங்காருடைய அய்யநாரும், மேற்கில் வாழவந்தாள் அம்மனும், வடக்கில் அக்னி வீரபத்திரரும், தெற்கில் பாதள காளியம்மன், முனியய்யாவும் ஊரின் சிறப்பம்சங்களாக அமைந்துள்ளது
ஊரின் முக்கிய திருவிழாவாக #சித்திரையில் ஏர்உழுதல், கள்ளழகர் எதிர்சேவை, #வைகாசியில் விசாகம் #ஆடியில் முளைப்பாரி #ஆவணியில் கிருஷ்ணர் ஜெயந்தி #மார்கழியில் பஜனை பொங்கலும் சிறப்பாக கொண்டாடப்படுகிறது
ஊரின் எல்லைகளாக வடக்கில் வளநாடும், தெற்கில் தேரிருவேலியும், கிழக்கில் மட்டியரேந்தல் மற்றும் மேற்கில் புஷ்பவனம் அமைந்துள்ளது
2020 ஆண்டு முதல் இக்கிராம யாதவ இளைஞர் சங்கம் சார்பில் கேமிரா பொருத்தப்பட்டு பாதுகாக்கப்படுகிறது
இக்கிராமம் மாவட்ட தலை நகர் இராமநாதபுரம், மற்றும் பரமக்குடி, முதுகுளத்தூர், அருப்புக்கோட்டை போன்ற பிரதாான நகரங்களுடன் போக்குவரத்து வசதியை கொண்டுள்ளது
பகுப்பு:இராமநாதபுரம் மாவட்டத்திலுள்ள கிராமங்கள்
கள்ளிக்குடிப் பூதம் புல்லனார்
கள்ளிக்குடிப் பூதம் புல்லனார் சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது நற்றிணை 333 எண் கொண்ட பாடலாக அமைந்துள்ளது.
பாலைத்திணை
பாடல் தரும் செய்தி
தலைவன் பொருள் தேடிவரச் சென்றுள்ளான். தலைவி அவனை தினைத்துக் கவலைப்படுகிறாள். வீட்டிலே பல்லி படுகிறது(ஒலிக்கிறது).
(பல்லி தன் துணையை அழைக்க ஒலிக்கும். அது தன் துணையை நினைப்பது போல வேண்டிய ஒருவர் தன்னை நினைப்பதாக மக்கள் அந்த ஒலியை எடுத்துக்கொளவது வழக்கம்)
தோழி தலைவியைத் தேற்றுகிறாள். நீ அவரை நினைக்கிறாய். அவர் உன்னை நினைக்கிறார். அதனால் பல்லி படுகிறது. நீ நின் அவலம் நீங்குக - என்கிறாள்.
பகுப்பு:சங்கப் புலவர்கள்
ரொக்லெய், நியூ ஜேர்சி
ரொக்லெய்  (Rockleigh) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 2.528 சதுர கிலோ மீற்றர் பரப்பளவைக் கொண்டுள்ளது. இதில் 2.509 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.019 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 531 ஆகும். ரொக்லெய் நகரத்தின் மக்கள் தொகை அடர்த்தி ஒரு கிலோ மீற்றருக்கு 211.6 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
நிலைத்த இறக்கை வானூர்தி
நிலைத்த இறக்கை வானூர்தி (Fixed-wing aircraft) என்பது நிலையாகப் பொருத்தப்பட்ட இறக்கைகளுடன் கூடிய வானூர்தி ஆகும். பொதுவாக பயணிகள், சரக்கு முதலியவற்றை ஏற்றிச் செல்லுகின்ற வானூர்திகள் இவ்வகையைச் சேர்ந்தவை. இறக்கைகள் வளியூடாக முன்னோக்கிச் செல்லும்போது ஏற்படும் மேலுதைப்பைப் பயன்படுத்தியே இவ்விமானங்கள் பறக்கின்றன. இவ்வகை வானூர்திகளில், முன்னோக்கிச் செல்வதற்குத் தாரைப் பொறிகளைப் பயன்படுத்தும் வானூர்திகளும், சுழலியக்கிகளைப் பயன்படுத்தும் வானூர்திகளும் அடங்குகின்றன. ஆற்றலைப் பயன்படுத்தாத வழுக்கு வானூர்திகளும் இவ்வகையினவே.
பகுப்பு:வானூர்திகள் பகுப்பு:விமானம்
குட்டுவன்
thumb|200px|right|குட்டநாடு ஒருவரை ஊரின் பெயரால் பெயரிட்டு அழைப்பது போல, மன்னனை நாட்டின் பெயரால் பெயரிட்டு அழைக்கும் வழக்கம் இருந்துவந்தது.
குட்ட நாட்டில் இளவரசு பட்டம் கட்டப்பட்டு ஆட்சியைத் தொடங்கியவன் குட்டுவன். குடநாட்டில் தொடங்கியவன் குடவர் கோமான். பொறைநாட்டில் தொடங்கியவன் பொறையன். மாந்தை நகரில் தொடங்கியவன் மாந்தரன்.
குட்டுவன் என்னும் பெயர் சேர மன்னனைக் குறிக்கும். சேரல், குட்டுவன், கோதை, பொறை, பொறையன் போன்றவை சேர மன்னனைக் குறிக்கும் பெயர்கள்.
குட்டுவன், குட்டுவன் இரும்பொறை, குட்டுவன் கோதை, நம்பி குட்டுவன், குட்டுவன் கீரனார் குட்டுவன் கண்ணனார், குட்டுவன் சேரல், கடல்பிறக்கு ஓட்டிய செங்குட்டுவன் பல்யானைச் செல்கெழு குட்டுவன் முதலான பெயர்களில் குட்டுவன் என்னும் பெயர் இடம்பெற்றுள்ளதைக் காண்கிறோம்.
அன்றியும் பொதுப்படக் குட்டுவன் என்று சில பாடல்கள் குறிப்பிடுகின்றன. அவற்றில் பதிற்றுப்பத்து நூலில் வருவன பல்யானைச் செல்கெழு குட்டுவனையும், கடல் பிறக்கு ஓட்டிய செங்குட்டுவனையும் குறிப்பனவாக உள்ளன. இவற்றைத் தனியே தொகுத்துக் காட்டிய பின்னர், யாரோடும் சேர்த்துப் பார்க்க முடியாத குட்டுவன் மன்னர்களை இங்கு வகைப்படுத்திக் காணலாம்.
பல்யானைச் செல்கெழு குட்டுவன்
பல்யானைச் செல்கெழு குட்டுவன் பொலந்தார்க் குட்டுவன் என்று போற்றப்படுகிறான்.
அடிக்குறிப்பு
பகுப்பு:சேரர் பெயர் முறைமை